**Voksen menighetsråd**

**MØTEBOK**

|  |
| --- |
| Råd: Voksen menighetsråd |
| Møtested: Voksen kirke |
| Møtedato: 30.08.18 | Fra kl. 19 |

|  |
| --- |
| **Tilstede på møtet** |
| **Medlemmer** | Tilstede:Randi Marie SelmerBjørn Erik Mathiesen Ellen Kathrine SveenAnne Pettersen, sokneprestForfall:Line Kloster (permisjon)Ellen Høeg BjerkeHauk Bjerke |
| **Varamedlemmer** | Ole Sandvik Karen Therese Sulheim HaugstvedtElisabeth Hurwitz Botner Johannes Søfteland  |
| **Andre** |  |

|  |
| --- |
|  |

|  |
| --- |
|  |

**Referat
menighetsrådsmøte
30.august 2018 kl.19**

**Sak 42/18 Godkjennelse av møtebok 6.6 og 14.6.** MR godkjente begge møtebøker.

**Sak 43/18 Orientering fra stab og utvalg**Anne orienterte om en vellykket konfirmasjonsleir til tross for et ganske krevende utgangspunkt. Katrine fikk honnør for flott som leder. Mange av konfirmantene hadde nå meldt seg på lederkurs som begynner i høst.

Staben med sine fire nye medlemmer skal ha to samlinger for å bli bedre kjent og for å planlegge høsten. En av samlingene skal være i Sørkedalen menighetshus. Elisabeth fra menighetsrådet kommer inn som frivillig kontormedarbeider i tillegg til Lene Christine Mikalsen som vikarierer for Knut Ole.

Utvalgene: Anne og Ole orienterte fra møte i GMU dagen før. Mange flotte, godt besøkte gudstjenester i løpet av sommeren og med lekmannsgudstjenesten 19. august som et av høydepunktene. Anne poengterte at lekmannsgudstjenesten ikke bare er en mulighet for menigheten til å fylle opp med gudstjenester over sommeren, men at lekmannsgudstjenesten også bidrar til at mange får en enda sterkere tilknytning til menigheten! Den store saken på møtet var at den mangeårige lederen i GMU, Bent Natvig trekker seg som leder og medlem av utvalget, grunnet sviktende helse. GMU takket for strålende innsats gjennom mange, mange år. Bent vil bli hedret for sin innsats ved en passende anledning.

Både Barneutvalget og Ungdomsutvalget meldte om liten møteaktivitet gjennom lengre tid. Barneutvalget består av medlemmer som er aktive i sine underaktiviteter og det er noe uklart for medlemmene hvilken rolle eller mandat utvalget skal ha og grenseflaten opp mot menighetsråd og stab.

**Sak 44/18 Ansettelse av ny prost**Menighetsrådene i prostiet har frist til 12. september med å komme med en samlet eller enkeltvis tilbakemelding på hvem man ønsker skal tilsettes i stillingen.

**Vedtak**: Bjørn Erik følger opp saksgangen fra MR sin side. MR har mailutveksling om hvem som blir intervjuet og hvem vi eventuelt går inn for.

**Sak 45/18 Status for oppussing av underetasjen i kirken** Orienteringssak ved Ådne. Ådne var ikke til stede, men Anne leste opp et orienteringsbrev han hadde skrevet. Helga hadde hatt synfaring med arkitekt. Tidligst igangsetting rundt 1. februar. Oppussingen vil også omfatte utbedring av drenering. Ellers meldte Ådne at kjøkkenet i underetasjen fortsatt ikke er ferdigstilt, men det fungerer og kan benyttes.

**Sak 46/18 Utbetaling av skyldig offer og godkjenning av regnskap 2017** Oppfølging av sak 36/18 6.juni hvor vedtaket var at utbetaling av skyldig offer skjer så snart regnskap for 2017 med gamle poster er avklart.

**Vedtak:** Regnskap 2017 godkjennes. Johannes følger opp saken.

**Sak 47/18 Orientering om økonomi, ofringer og givertjeneste** MR gikk gjennom de utsendte regnskapsoversiktene. [*referent har ikke notert noe spesielt til dette punktet*]

**Sak 48/18 Stabssituasjonen høsten 2018**Stabssituasjonen er krevende med flere vikarer og flere i permisjon. Anne meldte om at situasjonen var lettere nå enn før sommeren og kunne melde om at menigheten nå har fått noen flotte nye medarbeidere. Ådne har fått økt sin stilling fra 80 til 90 prosent stilling og i tillegg er Elisabeth nå inne som frivillig i inntil 20 prosent stilling.

**Sak49/18 Menighetsbladets fremtid**Vi ser på de siste menighetsbladene og menighetsblad for nabomenighetene. MR hadde en samtale rundt dette og også hvordan MR skal gå videre med å rekruttere nye medarbeidere og ikke minst forsøke å finne frem til gode redaktøremner. Flere gode kandidater ble foreslått og flere vil bli kontaktet og forespurt.

**Sak 50/18 Høsten 2018- hvor er vi nå?** Vi stopper opp. Hva trenger vi? Hva ønsker vi for menigheten vår? En titt på strategiplanen.

**Vedtak:** saken utsettes til neste møte.

**Sak 51/18 Eventuelt**

Hjertestarter: diakon Espen hadde fått en henvendelse om at menigheten burde ha en hjertestarter i kirka. En hjertestarter koster 12 488,- kr.

 **Vedtak:** MR går inn for anskaffelse av en hjertestarter. MR ønsker informasjon om vedlikehold og kostnader. MR ønsker ikke at hjertestarteren meldes inn i et register over offentlig tilgjengelige hjertestartere. Dette siste for å slippe at kirken må være åpen eller betjent til alle døgnets tider.